दिल्ली पुलिस ने टेंट भी उखाड़े; बारिश से टला IPL फाइनल आज होगा
Dainik Bhaskar Morning News and Latest Headlines; Here are today's top stories for you On Dainik Bhaskar. BJP शासित राज्यों के CM के साथ PM की बैठक : विधानसभा और 2024 के आम - बजरंग पूनिया, विनेश-संगीता फोगाट, साक्षी मलिक हिरासत में:बैरिकेड्स - नई संसद में PM मोदी ने सेंगोल को साष्टांग किया: गांधी-सावरकर को श्रद्धांजलि दी
नमस्कार,
कल देश की नई संसद का उद्घाटन चल रहा था और इससे कुछ ही किलोमीटर दूर पहलवान मार्च निकाल रहे थे। दिल्ली पुलिस ने पहलवानों को हिरासत में ले लिया। हम आपको इसकी वजह भी बताएंगे...।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर…
अब कल की बड़ी खबरें...
1. मार्च निकाल रहे पहलवानों पर FIR, उपद्रव और सरकारी काम में बाधा डालने का आरोप
नए संसद भवन के सामने महापंचायत करने जा रहे पहलवानों और दिल्ली पुलिस के बीच झड़प हुई। पुलिस ने कुछ पहलवानों को हिरासत में लिया और फिर छोड़ दिया। जंतर-मंतर से उनके टेंट भी उखाड़ दिए। देर रात बजरंग पूनिया, साक्षी मलिक, विनेश फोगाट के खिलाफ मामला दर्ज किया गया।
इन पर उपद्रव करने और सरकारी काम में बाधा डालने सहित 7 धाराएं लगी हैं। पुलिस का कहना है कि कुछ पहलवान धरने के लिए रात में जंतर-मंतर आए थे, लेकिन उन्हें अनुमति नहीं दी गई और वापस भेज दिया गया। उधर पहलवानों का कहना है कि वे फिर से धरना शुरू करेंगे।
पूरी खबर यहां पढ़ें...
2. बारिश की वजह से IPL फाइनल का टॉस तक नहीं हो सका, आज शाम को मुकाबला
गुजरात और चेन्नई के बीच होने वाला IPL फाइनल बारिश की वजह से टल गया है। दोनों टीमों के बीच टॉस भी नहीं हो सका। मैच आज शाम 7:30 बजे खेला जाएगा। लेकिन आज भी अहमदाबाद में बारिश की आशंका है। ऐसे में अगर रात 9:35 बजे तक मैच शुरू हुआ तो पूरे 20 ओवर का खेल होगा।
9:35 बजे के बाद मैच शुरू होने पर ओवर्स कम किए जाएंगे। 9:45 बजे मैच शुरू होने पर 19 ओवर, 10 बजे 17 ओवर और 10:30 बजे 15-15 ओवर का खेल होगा। अगर रात 12:06 बजे तक कट-ऑफ टाइम रहेगा, अगर तब तक भी 5-5 ओवर का खेल शुरू नहीं हुआ तो मैच रद्द करार दिया जाएगा।
पूरी खबर यहां पढ़ें...
3. PM मोदी ने नई संसद का इनॉगरेशन किया, राहुल बोले- प्रधानमंत्री इसे राज्याभिषेक समझ रहे 
प्रधानमंत्री नरेंद्र मोदी ने नए संसद भवन का इनॉगरेशन किया। उन्होंने सेंगोल को साष्टांग प्रणाम कर इसे सदन में स्पीकर की कुर्सी के बगल में स्थापित किया। वहीं राहुल गांधी का कहना है कि प्रधानमंत्री संसद भवन के उद्घाटन को राज्याभिषेक समझ रहे हैं।
राष्ट्रीय जनता दल (RJD) ने नई संसद की तुलना ताबूत से की। पार्टी ने ट्वीट में एक तरफ ताबूत और दूसरी ओर पार्लियामेंट की नई बिल्डिंग की तस्वीर लगा कर पूछा कि ये क्या है? इसके जवाब में बिहार भाजपा ने ट्वीट किया- पहला चित्र आपका भविष्य है और दूसरा भारत का।
पूरी खबर यहां पढ़ें...
4. 2024 लोकसभा चुनाव के बाद ही जनगणना होगी, पहली बार डिजिटली कराई जाएगी
अगले साल अप्रैल-मई में लोकसभा चुनाव होने हैं। इससे पहले कर्मचारियों को वोटर लिस्ट अपडेट करनी है। ऐसे में जनगणना का काम अब लोकसभा चुनाव के बाद ही होगा। जनसंख्या रजिस्टर (NPR) अपडेट करने का काम 1 अप्रैल से 30 सितंबर 2020 तक होना था, जो लॉकडाउन के कारण नहीं हुआ।
पहली बार डिजिटल जनगणना होगी। यानी इसमें लोगों को अपनी जानकारी खुद भरने का मौका मिलेगा। लोग सरकारी कर्मचारियों के बजाय खुद जनगणना फॉर्म भर सकेंगे। इसके लिए आधार और मोबाइल नंबर देना जरूरी होगा। हालांकि अभी तक इसका पोर्टल लॉन्च नहीं किया गया है।
पूरी खबर यहां पढ़ें...
5. अफसरों को रेप की साजिश में फंसाना चाहते थे इमरान, जांच एजेंसियों ने कॉल रिकॉर्ड की
पाकिस्तान के होम मिनिस्टर राणा सनाउल्लाह का कहना है कि इमरान खान फौज, ISI और मुल्क की दूसरी एजेंसियों को दुनिया में बदनाम करना चाहते थे। उन्होंने साजिश रची थी कि 9 मई की हिंसा मामले में आरोपी महिलाओं की गिरफ्तारी के दौरान जांच एजेंसियों पर रेप का आरोप लगवाया जाए।
लेकिन इमरान की एक कॉल जांच एजेंसियों ने रिकॉर्ड कर ली और साजिश का पर्दाफाश किया। 9 मई को हुई हिंसा में 300 से ज्यादा महिलाएं आरोपी हैं। होम मिनिस्टर का दावा है कि खान इन्हीं महिला समर्थकों के जरिए जांच एजेंसियों पर रेप का आरोप लगवाने की साजिश रच रहे थे।
पूरी खबर यहां पढ़ें...
कुछ अहम खबरें हेडलाइन में...
खबर लेकिन हटके...
पुलिस ने पकड़ा तो चोर ने सोने की चेन निगली, अब डॉक्टर सर्जरी कर निकालेंगे
एक चोर ने पुलिस से बचने के लिए सोने की चेन निगल ली। घटना झारखंड के रांची की है। दो चोरों ने एक महिला से सोने की चेन झपटी। पुलिस ने उन्हें 1 किमी तक खदेड़ा और पकड़ लिया। लेकिन पुलिस से बचने के लिए एक स्नैचर ने चेन ही निगल ली। इसके बाद उसकी जान पर आफत बन आई और पुलिस को उसे अस्पताल में एडमिट कराना पड़ा। अब डॉक्टर सर्जरी कर चेन निकालेंगे।
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...